Fontane di Roma

Fontane di Roma (P 106) er ein orkestersuite komponert av Ottorino Respighi i 1916. Han blei urframført 11. mars 1917. Han er eit tonedikt inspirert av fontener i Roma, og blei følgd av Pini di Roma i 1916 og Feste Romane i 1928.

Etter premieren ved Teatro Augusteo i 1917, der Antonio Guarnieri dirigerte Augusteo-orkesteret, var Respighi vonbroten over den fyrste milde responsen på verket, og sette det til side. Det fekk ei ny, betre mottaking i februar 1918 etter ei framføring med dirigenten Arturo Toscanini, og gjorde komponisten internasjonalt kjend. Verket blei gjeve ut av Casa Ricordi i 1918.

Musikk
mini|Tritonfontena i Roma.

Verket har fire satsar. Fyrste satsen skildrar ein morgon ved fontena i Giuliadalen utanfor Roma med gjetargutar som går forbi med buskapen og forsvinn i morgonskodda. I andre satsen jublar tritonar og najader frå Tritonfontena i vill dans under vasstrålane. Tredje satsen skildrar Trevifontena ved middagstid. Eit syngjande tema blir avbrote plutseleg av fanfarar, og Neptun trekkjer forbi i vogna si, dregen av sjøhestar og følgd av sirener, tritonar og najader. Fjerde satsen målar ei aftanstemning ved fontena i Villa Medici. Ein roleg melodi kan høyrast over det plaskande vatnet.Musiklexikon. AB Kulturhistoriska Förlagen Göteborg. 1982

 Satsar 

 La fontana di Valle Giulia all'Alba
 La fontana del Tritone al mattino
 La fontana di Trevi al pomeriggio
 La fontana di Villa Medici al tramonto

Kjelder

Denne artikkelen bygger på «Fontane di Roma» frå ,  den 7. mai 2024.  

Kategori:Tonedikt
Kategori:Ottorino Respighi
Kategori:Musikk i 1916
Kategori:Musikk i 1917
Kategori:Musikk i 1918